ก่อนอื่นต้องขอเล่าย้อนไปนิดนึงนะคะคือเราประสบอุบัติเหตุทำให้ตาข้างซ้ายมองไม่เห็น และหลังจากนั้นเริ่มรู้สึกว่าตัวเองขาดความมั่นใจ กังวล และเริ่มรู้สึกเครียดเป็นบางครั้งแล้วร้องไห้ง่ายมากๆจากที่สังเกตตัวเองมาสักพักคือเหมือนเราปกติ ไม่เหมือนคนเครียดหรือคิดมากอะไรเลยอยู่กับเพื่อนคือเฮฮาพูดคุยปกติ แต่พออยู่คนเดียวแค่ดูคลิปเศร้าไม่กี่วินาที เพลงเศร้าแค่ท่อนเดียวก็ร้องไห้ออกมาเลยหรือแม้แต่อยู่เฉยๆเราก็ร้องไห้ รู้สึกน้อยใจชีวิต เริ่มเครียดเรื่องอื่นตามมา เริ่มรู้สึกไม่อยากพบเจอผู้คน อาการแบบนี้มันคืออะไรคะ
สวัสดีค่ะ หลังการประสบอุบัติเหตุที่รุนแรง และทำให้มีการสูญเสียอวัยวะไปนั้น ถือเป็นการเปลี่ยนแปลงในชีวิตที่ค่อนข้างมาก และอาจจะทำให้เกิดภาวะซึมเศร้าได้แม้ในคนปกติ โดยส่วนใหญ่ อาจจะต้องใช้เวลาซักพักเพื่อปรับตัวและยอมรับกับเหตุการณ์ที่เกิดขึ้นแต่ในหลายๆคน ภาวะซึมเศร้าที่เป็นต่อเนื่องติดต่อกันเกินสองสัปดาห์ ร่วมกับมีอาการผิดปกติเช่น เก็บตัวมากขึ้นชัดเจน ทำให้เสียการเรียนการทำงาน พฤติกรรมการกินหรือการนอนเปลี่ยนแปลงไป มีความคิดอยากฆ่าตัวตาย ทำอะไรที่เคยชอบทำก็ไม่สนุก อาจจะเข้าข่ายมีโรคซึมเศร้าได้ ซึ่งควรไปพบจิตแพทย์เพื่อตรวจประเมินเพิ่มเติมขอเป็นกำลังใจให้กับเหตุการณ์ที่เกิดขึ้น เบื้องต้นพยายามใช้เวลากับคนที่เรารักให้มากที่สุด หาสิ่งที่ชอบทำและยังทำได้และทำได้ดีทำ ค่อยๆปรับตัว เปิดใจกับสิ่งใหม่ๆที่อาจจะต้องเผชิญในขณะนี้ เชื่อว่าสุดท้ายจะต้องผ่านไปได้ค่ะ